Lav et referat af nedenstående tekst:

Tekst:
"Vi skal ikke endnu en gang vælge laveste fællesnævner," lød det rapt i valgkampen fra Rebilds enfant terrible, Allan Busk, da spørgsmålet om, hvem der skulle være borgmester efter valget, var til debat. Der er ingen tvivl om, at Busk med udtrykket "laveste fællesnævner" sigtede til Leon Sebbelin - og at det ikke var tænkt som nogen ros! Helt forkert er det ikke, at Leon Sebbelin efter valgene i 2013 og 2017 ikke blev borgmester, fordi vælgerne havde givet hans parti stor tilslutning - men fordi det var ham, de andre og større partier kunne enes om at gøre til borgmester. I nogle af disse partier var uviljen mod ellers nærtstående partiers spidskandidat de to gange så udtalt, at man hellere pegede på en radikal borgmester. I den byrådsperiode, der slutter nu, havde borgmesterens parti kun hver 10. vælger i ryggen, hvilket er ret usædvanligt. Fire andre partier i byrådet var større end hans. Alligevel endte han som borgmester. Ny borgmester fra 1. januar Ved valget 16. november gik det anderledes. Nu kunne Venstre og Det Konservative Folkeparti langt mere bakke hinandens frontfigurer op, og dermed sluttede Leon Sebbelins borgmester-karriere. Borgmesterposten overtages 1. januar 2022 af Venstres Jesper Greth. Leon Sebbelin og de øvrige borgere i Rebild Kommune kan se tilbage på otte år med en radikal borgmester, hvor der nok har været dramaer og konfrontationer, men hvor meget også er klaret i god ro og orden, styret af en borgmester, der har formået at lytte og derefter anvise løsninger, som et flertal kunne bakke op. Revisoren og borgmesteren I fritiden strikker Leon Sebbelin gerne, og han har også i byrådet kunnet strikke et kompromis sammen. Han har ry for at opføre sig ordentligt, også over for politiske modstandere. Rebild Kommune er vokset markant på de otte år - fra 28.794 indbyggere i 2014 til nu 30.518. Dét ville de fleste andre kommuner elske, men i Rebild kom udviklingen faktisk lidt bag på byrådet. Man fik for sent planlagt og bygget daginstitutioner og skoler - med kritiserede nødløsninger flere steder til følge. Som radikal borgmester - den p.t. eneste af slagsen i Danmark - har Leon Sebbelin gjort en del for at holde den værdipolitiske fane højt. Men hans eftermæle lyder, at det vigtigste har været, at pengene også passede. Den snart forhenværende borgmesters fortid som revisor fornægter sig ikke!

Referat:
Han var den eneste borgmesterkandidat, de andre partier kunne blive enige om at lege med, men han var ikke vælgernes favorit. Leon Sebbelin takker af som borgmester i Rebild Kommune efter otte år i stolen.